48 HISTORIA VENTORUM. 



2. In urbibus, si sit aliquis locus paulo latior, et 

 exitus angustiores, aut angiportus et plateae se invi- 

 cem secantes, percipiuntur ibi flatus et aurae. 



3. In aedibus refrigeratoria per ventos fiunt, 

 aut occurrunt, ubi aerest perfiatilis, et ex una parte 

 introit aer, ex adverso exit ; sed multo magis, si 

 aer intrat ex diversis partibus, et facit concursum 

 aurae ad angulos, et babet exitum illi angulo com- 

 munem : etiam concameratio ccenaculorum, et ro- 

 tunditas, plurimum facit ad auras, quia repercutitur 

 aer commotus ad omnes lineas ; etiam sinuatio por- 

 ticuum magis juvat, quam si exporrigantur in recto; 

 flatus enim in recto, licet non concludatur, sed li- 

 berum babeat exitum, tamen non reddit aerem tarn 

 inaequalem, et voluminosum, et undantem, quam 

 confluxus ad angulos, et anfractus, et glomerationes 

 in rotundo, et hujusmodi. 



4. Post magnas tempestates in mari continuatur 

 ventus Accidentalis ad tempus postquam Originalis 

 resederit, factus ex collisione et percussione aeris 

 per undulationem fluctuum. 



5. Reperitur vulgo in hortis repercussio venti a 

 parietibus, et aedibus, et aggeribus ; ita ut putaret 

 quis, ventum in contrariam partem spirare ejus, a 

 qua revera spirat. 



6. Si montes regionem aliqua ex parte cingant, 

 et ventus paulo diutius ex piano contra montem 

 spiraverit, fit ut ipsa repercussione montis aut con- 

 trahatur ventus in pluviam, si fuerit humidior, aut 

 vertatur in ventum contrarium, sed qui brevi tern- 

 pore duret. 



